Notum sit omnibus fidelibus christianis quod Hugo de Vareis, pro redemptione anime sue et parentum suorum, dedit ecclesie Vallislucentis in elemosinam quicquid juris habebat apud Seantium, et in finibus ejus, et apud Cirilleium, et in finibus ejus. Hoc laudavit uxor Amelina, apud Deilocum, et filia ejus Edelina, ante abbatem ejusdem loci et canonichos, Stephanum videlicet de Turniaco et Gauterium Hospitalem. Predictus vero Hugo hoc etiam donum iterum ante archiepiscopum Hugonem Senonensem recognovit, et per manum ipsius eedem ecclesie confirmavit. Hujus rei testes fuerunt: Symon tessaurarius; Josbertus de Joneio; Hugo, prepositus regis; Stephanus filius Baldrici; Quintimilius famulus archiepiscopi. Hoc igitur donum quod Hugo fecit per manum archiepiscopi laudaverunt filie Alelmi; Maria, soror ejus, sub his predictis testibus et Hugo filius Marie et filia ejus; teste videlicet Philippo, filio Constantii, et Balduino, sororio Philippi. Petrus etiam filius Petri de Vareis dedit ecclesie Vallislucentis quicquid juris habebat apud Seantium, in finibus ejus et apud Cirilleium, et in finibus ejus. Hoc donum laudavit, mater ejus apud Vallemmauri, ita quod presentes et testes fuerunt: Milo, villicus regis; Garnerius de Sancto-Benedicto et alius Garnerius de Tilleio. Hoc donum isdem similiter Petrus, ante Hugonem Senonensem archiepiscopum veniens, recognovit et per manum ipsius eidem ecclesie confirmavit, ita quod testes fuerunt isti: Symon tessaurarius, Josbertus de Joneio; Hugo, prepositus regis; Stephanus, frater Baldrici; Quintimilius, famulus archiepiscopi, et magister Josbertus.